Øyvind Torseter

**Øyvind Torseter** (født 2. oktober 1972) er en norsk billedkunstner, illustratør, tegneserieskaper og forfatter. 

Han har illustratørutdannelse fra Merkantilt Institutt i Oslo (1991&ndash;1992), Skolen for Grafisk Design i Oslo (1992&ndash;1994) og Kent Institute of Art and Design i Maidstone (1995&ndash;1998). Han har illustrert flere bildebøker, blant annet den prisbelønte  *Klikk* fra (2004) med egen tekst. 

Torseter arbeider både med tradisjonelle og digitale bildeteknikker, særlig med vekt på tegning. Han eksperimenterer også med grafiske effekter og tredimensjonale papirklipp. Tegningene i bøkene kan både være illustrasjoner til en handlingsorientert tekst, men også lek og eksperimenter med fri tegnekunst som inneholder detaljer og historier med stort tolkningsrom. Torseter anses av mange som en av Norges fremste unge billedbokkunstnere og tegnere.

Øyvind Torseter bor og arbeider i Oslo.

## Bibliografi
;Egne bøker
* 2002: *Mister Random*     	
* 2004: *On the road again, again*	
* 2004: *Klikk*	
* 2005: *For en neve havre*
* 2007: *Avstikkere*
* 2009: *Gravenstein*
* 2012: *Hullet*
* 2013: *Koblinger*, billedbok, Cappelen Damm
* 2015: *Mulegutten*, billedbok, Cappelen Damm
* 2017: *Mulysses. Mulegutten drar til sjøs*, billedbok, Cappelen Damm

;Illustrasjoner til andres tekster
* 1999: Tor Arve Røssland: *Pode* – barnebok
* 1999: Finn Øglænd: *Vers på tvers. Dikt og tekster for barn*
* 2000: Tor Arve Røssland: *Pode mister fotfestet*
* 2002: Tor Arve Røssland: *Pode får snue*
* 2002: Bjørn Sortland: *Plutselig ville eg ikkje laga dorulldyr lenger*
* 2006: Roald Kaldestad: *Englefjell*
* 2006: Tor Arve Røssland: *Anti-Pode*
* 2006: Bjørn Sortland: *Den gongen eg liksom-døydde*
* 2007: *Radiorådet. Radiorådet : din redningsbøye på livets stormfulle hav*
* 2008: Stein Erik Lunde: *Eg kan ikkje sove no*
* 2009: Jon Fosse: *Spelejenta*
* 2010: Tore Renberg: *Gi gass, Ine*
* 2010: Kurt Johannessen: *Å kysse ein frosk*
* 2011: Tore Renberg: *He he, Hasse*
* 2013; Håkon Øvreås: *[[Brune]]*

## Litterære priser m.m. (utvalg)
* Kultur- og kirkedepartementets illustrasjonspris for barne- og ungdomslitteratur 1999, for *Pode* (forfatter Tor Arve Røssland)
* Sproingprisen (Beste nykommer) 2004, for *Samlivstrøbbel og sirkus* (sammen med Bjørn Sortland)
* Kultur- og kirkedepartementets billedbokpris for barne- og ungdomslitteratur 2004, for *Klikk*
* 2008: Bologna Ragazzi Award for *Avstikkere* 
* Kultur- og kirkedepartementets illustrasjonspris for barne- og ungdomslitteratur 2007, for *Klar ferdig gå!* (forfattere Beate Grimsrud og Inger Alfvén)
* Kirke- og undervisningsdepartementets billedbokpris 2008, for *Eg kan ikkje sove no* (sammen med Stein Erik Lunde)
* Kultur- og kirkedepartementets billedbokpris for barne- og ungdomslitteratur 2010, for *Gi gass, Ine* (sammen med Tore Renberg)
* 2011: Bokkunstprisen
* 2012: Illustrationspreis für Kinder- und Jugendbücher des Gemeinschaftswerks der Evangelischen Publizistik (GEP, Tyskland)) for *Papas Arme sind ein Boot*
* 2012: Kulturdepartementets illustrasjonspris for barne- og ungdomslitteratur for *Historia om korleis hunden fekk våt snute* (sammen med Kenneth Steven)
* 2013: Årets vakreste bok 2012 for *Hullet*. Også gull i klassene «bildebøker» og «best tilrettelagte bok» for samme bok.
* 2014:  Nordisk råds barne- og ungdomslitteraturpris for *[[Brune]]*, sammen med Håkon Øvreås
* 2018: Deutscher Jugendliteraturpreis for *Der siebente Bruder oder Das Herz im Marmeladenglas* (*Mulegutten*, tekst og illustrasjoner).

## Referanser


## Kilder
*Presentasjon av Øyvind Torseter i Forfatterkatalogen på Forfattersentrums nettsider

## Eksterne lenker

* Norsk barnebokinstitutts minipresentasjon med bildeeksempler